Qadisiyyan taistelu
Qadisiyyan taistelu on islamilaisen perimätiedon kuvaama myyttinen taistelu Persiaa hallinneiden sasanidien ja Irakiin hyökänneiden islaminuskoisten arabien välillä. Taistelun sanotaan tapahtuneen vuonna 637, mutta joissakin lähteissä annetaan myös muita vuosia 630-luvulta. Taistelu päättyi tarinoiden mukaan muslimiarmeijaa huomattavasti suuremman persialaisarmeijan tappioon ja lopulta myös Persian pääkaupungin Ktesifonin kukistumiseen. Nykyinen Irak liitettiin muslimien laajenevaan alueeseen. 